Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az állampolgári jogok országgyûlési biztosáról szóló 1993. évi LIX. törvény 25. §-a alapján javaslom az Országgyûlésnek, hogy törvényben állapítsa meg a fogva tartottak birtokában, illetve zárkában tartható tárgyakra vonatkozó szabályokat, továbbá az új Bv. kódex megalkotása során a fogva tartottak birtokában, illetve zárkában tartható tárgyak körének meghatározásakor legyen figyelemmel a szükségesség/arányosság/alkalmasság követelményére, ennek során határozza meg a korlátozás ésszerû indokát/indokait; a technikai fejlõdésre; az egyéniesítés lehetõségére.
Paragraph Index: 135

Az állampolgári jogok országgyûlési biztosáról szóló 1993. évi LIX. törvény 25. §-a alapján javaslom az Országgyûlésnek, hogy törvényben állapítsa meg a fogva tartottak birtokában, illetve zárkában tartható tárgyakra vonatkozó szabályokat, továbbá az új Bv. kódex megalkotása során a fogva tartottak birtokában, illetve zárkában tartható tárgyak körének meghatározásakor legyen figyelemmel a szükségesség/arányosság/alkalmasság követelményére, ennek során határozza meg a korlátozás ésszerû indokát/indokait; a technikai fejlõdésre; az egyéniesítés lehetõségére. Budapest, 2005. december 9. Takács Albert s. k. OBH 4513/2005. Rövidített jelentés az ORTT mûsorszolgáltatási jog megújítására irányuló eljárásáról Az egyik panaszos azt sérelmezte, hogy az ORTT megújította a országos földfelszíni sugárzású kereskedelmi televíziók mûsorszolgáltatási jogosultságát. A másik beadvány tartalma azonos volt az OBH 4513/2005. számon nyilvántartottal. A panaszos ebben azonban kiemelte azt is, hogy a mûsorszolgáltatók – álláspontja szerint – rendszeresen megsértették a Médiatv. kiskorúak védelmére vonatkozó rendelkezéseit. Tekintettel arra, hogy a beadványok alapján a jogállamiság elve, és az abból levezethetõ jogbiztonság követelménye sérelmének, illetve közvetlen veszélyének gyanúja nem volt kizárható, a panaszok alapján együttes vizsgálatot rendeltem el, melynek során megkeresetem az ORTT elnökét. Áttekintettem az ORTT tevékenységérõl szóló éves Országgyûlési beszámolókat és az ORTT honlapján hozzáférhetõ határozatokat, az ÁSZ ORTT és a Mûsorszolgáltatási Alap mûködésének ellenõrzésérõl szóló Jelentését, valamint korábbi vizsgálataim során beszerzett egyéb dokumentumokat is. Az ORTT válaszában aggályosnak tartotta vizsgálatom megalapozottságát. Arról tájékoztatott, hogy „[az ORTT] határozott álláspontja az, hogy az ombudsmannak jelen esetben nincs hatásköre. Szerinte az ORTT nem minõsül az Obtv. 29. § (1) bekezdése a) pontja szerinti közigazgatási szervnek, hanem az Obtv. 29. § (1) bekezdés b) pontja alapján közigazgatási jogkörben eljáró egyéb szervnek kell tekinteni. Az ORTT elnöke arra kért, hogy eljárásomat szüntessem meg, és a panaszt tegyem át az ORTT-hez. Vizsgálatom során az ORTT egyik tagja írásban jelezte felém, hogy az ORTT válaszában foglaltakkal nem ért egyet, az ügyben különvéleményt fogalma- zott meg. Az ORTT elnöke hivatkozott álláspontját nem fogadtam el, és korábbi megkeresésem teljes körû teljesítésére kértem. Ismételt megkeresésemre adott válaszában az ORTT elnöke kifejtette, hogy az ORTT-nek „továbbra is az az álláspontja, hogy a[z ORTT] mûsorszolgáltatási jogosultságokkal kapcsolatos eljárásának vizsgálatára az országgyûlési biztosok hatásköre nem terjedhet ki az Obtv. alapján”. Az ORTT elnöke ismételten kérte eljárásom megszüntetését, de válaszolt is megkeresésemre. Az ORTT elnöke szerint „[a panasszal érintett mûsorszolgáltatókat] – csakúgy, mint a hazai mûsorszolgáltatók bármelyikét – a[z ORTT] számos alkalommal szankcionálta törvénysértés, és ezáltal szerzõdésszegés miatt. A szankciók a sérelmezett magatartás megszüntetésére felszólító felhívástól a kötbérig, illetve a mûsorszolgáltatási jogosultság gyakorlásának a felfüggesztéséig terjedtek, a [Méditv-ben] meghatározott két legsúlyosabb szankciót soha nem alkalmazta a[z ORTT] e televíziókkal szemben. A szankciók az esetek többségében elérték a céljukat, és a mûsorszolgáltatók felhagytak a jogsértõ magatartással, ám az is igaz, hogy újabb típusú törvénysértések idõrõl idõre felbukkannak. A[z ORTT] napirendjén a mûsorszolgáltatási jogosultságok jogosultságok megújításával kapcsolatban több elõterjesztés is szerepelt, az elsõ már a 2005. év 4. hetének napirendi pontjai között megtalálható.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes